JAS-JASIF-ADVANC ร่วง! หลังผู้ถือหน่วย โหวตคว่ำแก้สัญญาค่าเช่า
JAS-JASIF-ADVANC ร่วง! หลังผู้ถือหน่วย JASIF แผลงฤทธิ์ โหวตคว่ำเงื่อนไขแก้สัญญาค่าเช่า วาระ 1.2
JAS-JASIF-ADVANC ร่วง! หลังผู้ถือหน่วย JASIF แผลงฤทธิ์ โหวตคว่ำเงื่อนไขแก้สัญญาค่าเช่า วาระ 1.2
19 ต.ค. 2565

ผู้สื่อข่าวรายงานว่า วันนี้ (19 ต.ค.65) ราคาหุ้น กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF ณ เวลา 10:04 น. อยู่ที่ระดับ 8 บาท บวก 0.35 บาท หรือ 4.19% สูงสุดที่ระดับ 8.05 บาท ต่ำสุดที่ระดับ 7.90 บาท ด้วยมูลค่าการซื้อขาย 68.49 ล้านบาท
บริษัท จัสมิน อินเตอร์เนชั่นแนล จำกัด (มหาชน) หรือ JAS ณ เวลา 10:04 น. อยู่ที่ระดับ 2.40 บาท บวก 0.14 บาท หรือ 5.51% สูงสุดที่ระดับ 2.42 บาท ต่ำสุดที่ระดับ 2.36 บาท ด้วยมูลค่าการซื้อขาย 40.75 ล้านบาท
บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ณ เวลา 10:04 น. อยู่ที่ระดับ 184.50 บาท บวก 0.50 บาท หรือ 0.27% สูงสุดที่ระดับ 185.50 บาท ต่ำสุดที่ระดับ 184 บาท ด้วยมูลค่าการซื้อขาย 78.11 ล้านบาท
โดยราคาหุ้นที่รับตัวลงนั้นเกิดจากแรงเทขายออกมาจากความกังวลหลังผลการประชุมวิสามัญผู้ถือหน่วยลงทุน JASIF ครั้งที่ 1/2565 เมื่อวันที่ 18 ต.ค. 2565 ที่ผ่านมา ว่าด้วยวาระที่ 1.2 มีผลไม่อนุมัติแก้ไขสัญญา ซึ่งมีคะแนนเสียงของผู้เห็นด้วย 1,454,643,738 หน่วย คิดเป็น 69.1541% ไม่เห็นด้วย 647,254,840 หน่วย คิดเป็น 30.7706% งดออกเสียง 1,583,632 หน่วย คิดเป็น 0.0753% รวม 2,103,482,210 หน่วย
สำหรับใจความสำคัญของ วาระที่ 1.2 นั้น พิจารณาอนุมัติผ่อนผัน และ/หรือ แก้ไขรายละเอียดบางประการที่เกี่ยวข้องกับการเช่าและค่าเช่าเส้นใยแก้วนำแสง (OFCs) และยกเลิกสัญญาประกันรายได้ค่าเช่า และสัญญาให้บริการจัดหาผู้เช่าทรัพย์สิน และการเพิ่มค่าเช่าล่วงหน้า ที่ TTTBB ตกลงชำระให้กองทุนรวม และแก้ไขโครงการจัดการกองทุนรวมตามที่จำเป็นเพื่อให้สอดคล้องกับมติของที่ประชุมผู้ถือหน่วยลงทุน ซึ่งรวมถึงการแก้ไขโครงการจัดการกองทุนรวมเพื่อให้กองทุนรวมสามารถคืนเงินลงทุนในจำนวนไม่เกินค่าเช่าล่วงหน้าที่ TTTBB ตกลงชำระให้กองทุนรวม
โดยการประชุมครั้งนี้มีผู้ถือหน่วยเข้าร่วมประชุมทั้งสิ้น 1,138 ราย รวม 3,623,482,210 หน่วย โดยการลงคะแนนครั้งนี้วาระที่จะผ่านการอนุมัติได้จะต้องได้รับเสียง 3 ใน 4 ของผู้ที่เข้าร่วมประชุมและมีสิทธิออกเสียง นั่นหมายความว่าวาระที่จะผ่านการอนุมัติต้องได้รับเสียงสนับสนุนไม่ต่ำกว่า 75%